EkBass/fiwiki-20250220-pages-articles huggingface dataset:
Bergmann MG15 nA

Bergmann MG15 nA () on vuonna 1910 suunniteltu ja ensimmäisessä maailmansodassa käytetty konekivääri. ==Historia== Saksan armeija otti konekiväärin käyttöön 1915 ja sitä käytettiin myös lentokoneissa. Ase luotiin vastaamaan Britannian armeijan käyttämää Lewis-pikakivääriä, sillä ennen MG15:n käyttöön ottoa Saksa käytti pääosin Madsenia ja muita sotasaaliiksi saatuja pikakiväärejä. Saksan armeija käytti aiemmin muun muassa MG08 konekivääriä ja MG15 oli siihen nähden kevyempi, mutta ei yhtä luotettava. Bergmannin suunnittelema 7,92 kaliiperinen ilmajäähdytteinen kevyt konekivääri osoittautui ensimmäisissä kokeissa epäluotettavaksi. Louis Schmeisser ratkoi luotettavuusongelmat avoimella lukolla.Light Machine Gun - Bergmann MG 15 nA, 1917 collections.museumvictoria.com.au Viitattu 28.11.2016 Tämän myötä sen lisänimeksi tuli "neuer Art".The Kaiser's Army: The German Army in World War One books.google.fi Viitattu 28.11.2016 MG15 kykeni ampumaan 500 laukausta minuutissa, mutta se alkoi kuumeta 300 ammutun patruunan jälkeen.Bergmann MG15 nA Gun firstworldwar.com Viitattu 2.11.2016 Sen tehokas kantama oli neljäsataa metriä ja se oli pääosin tarkoitettu lähitaistelua vartenBergmann MG15nA ww1westernfrontweapons.weebly.com Viitattu 27.11.2016 , kuten Lewis- pikakivääri, jonka kantama oli 800 metriä. MG15 oli loppujen lopuksi vähäisessä käytössä jalkaväellä. Sitä vastoin sitä käytettiin enemmän lentokoneissa, jossa sen tulinopeus nostettiin kahdeksaansataan. Vaikka MG15 oli vähäisessä käytössä saksalaisten keskuudessa se oli enemmän Osmaanien valtakunnan ja Itävalta-Unkarin jalkaväen käytössä. Lewis-pikakiväärin nähden MG15 käytti laatikkolipasta panosvyön sijaan, joka oli käytännöllisempi. Tämän myötä aseella kykeni ampumaan kerralla kaksi kertaa enemmän, kuin Lewisin pyöreällä lippaalla.Bergmann MG 15nA light machine gun (1915) collections.royalarmouries.org Viitattu 27.11.2016 Myöhemmin 1930-luvulla aseen korvasi MG34. == Lähteet == Luokka:Ensimmäisen maailmansodan sotilaskalusto Luokka:Konekiväärit
Tuoteavain

Tuoteavain () eli lisenssiavain (licence key) eli CD-avain (CD key) on tietokoneohjelmien ja tietokonepelien jakelussa käytetty keino vähentää laitonta kopiointia. Ohjelman myyntipakkauksen mukana tulee tarra, jossa on satunnaisista kirjaimista tai numeroista koostuva koodi, joka on syötettävä ohjelman ottamiseksi käyttöön. Pelkkä CD-ROM:iltä ladattu tai netistä kopioitu ohjelma on hyödytön, koska sitä ei voi ottaa käyttöön ilman avainkoodia. ==Kiertäminen== Tuoteavaimen vaatimuksen voi kiertää eri tavoin. Ohjelman voi kräkätä, jolloin avaimen tarve poistuu. Kräkkäysohjelmia on ladattavissa harrastajien verkkosivuilta. Se toimii muuttamalla ohjelmaa siten että kutsu lisenssiavaimen tarkastavaan rutiiniin poistuu. Kräkit saattavat olla ohjelman versioon sidottuja, joten ohjelma on murrettava uudelleen kun se päivittyy. Toinen vaihtoehto on käyttää ns. keygen-ohjelmaa, joka tuottaa ohjelman hyväksymän avaimen. Ohjelmat toimivat yleisimmin luomalla satunnaisia koodeja ja ajamalla ne alkuperäisestä ohjelmasta otetun tarkistuksen läpi ja tulostamalla avaimet jotka menevät siitä läpi. Lisenssiavaimen vaatimuksen voi kiertää käyttämällä vuodettua avainta, joka on tarkoitettu yritysten tai tietokonevalmistajien käyttöön (volume license key/corporate key). Eräs kuuluisa tapaus tämän käytöstä oli Windows XP -käyttöjärjestelmän FCKGW- alkuinen avain, joka vuosi julki 35 päivää ennen kuin käyttöjärjestelmä virallisesti julkaistiin 28. elokuuta 2001. Ohjelmien kehittäjät pyrkivät estämään kopioitujen ja generoitujen avaimien käyttöä. Monissa tietokonepeleissä peli tarkisti avaimen kehittäjän palvelimelta verkkomoninpeliin liityttäessä. Kaksi pelaajaa ei voinut pelata yhtä aikaa samalla avaimella. Kehittyneempää versiota avaimen tarkastamisesta nimitetään tuoteaktivoinniksi. Siinä ohjelma tarkistaa avaimen kehittäjän palvelimelta sitä syötettäessä. Samalla ohjelma sidotaan tietyn tietokoneen käyttöön esim. suorittimen ja verkkokortin sarjanumeron ja laitteiston merkin ja mallin avulla. Nykyiset kräkit esim. Microsoft Windowsin uudempiin versioihin perustuvat itse kehitetyn KMS-palvelun (Key Management Server) käynnistämiseen käyttöjärjestelmän aktivoinnin ajaksi. Luokka:Ohjelmistot Luokka:Piratismi
Luca Pacioli

Luca Pacioli (s. 1445–1448 välillä Borgo Sansepolcro, Toscana, Firenzen tasavalta, k. mahdollisesti 19. kesäkuuta 1517 Sansepolcro) oli italialainen matemaatikko. Hänen kuvauksensa kahdenkertaisen kirjanpidon menetelmästä on vanhin säilynyt. Luca Pacioli oli työteliäs ja tuottelias munkkiveli, joka opiskeli ja työskenteli yleensä italiaksi eikä latinaksi. Nuoruudessaan hän opetti Venetsiassa kauppiaiden poikia, mistä syystä kieltä tarvittiin ja miksi hän myös keskittyi laskentatoimeen. Hänen tiedetään olleen myös Leonardo da Vincin työtoveri. Paciolin julkaisuista ensimmäinen painettu oli Summa de arithmetica, geometria, proportioni et proportionalita vuodelta 1494. Hän käsitteli myös kultaista leikkausta ja oli kiinnostunut šakkiongelmista. == Lähteet == Luokka:Italialaiset matemaatikot Luokka:Vuonna 1517 kuolleet
Kaisu Pato-Oja

Kaisu Pato-Oja (1913 Hämeenkyrö – 1996 Vantaa) oli opettaja ja kirjailija. Hän toimi opettajana Lieksan Pankakoskella 1935–1974. Hänen tunnetuin teoksensa Pielisen balladi voitti Pohjois-Karjalan kesäyliopiston "Kalevalaisen runoriihen" kirjoituskilpailun 1978. Pielisen balladi ei edusta puhdasta kalevalamittaa, vaan siinä on runomittavirheitä. == Lähteet == == Aiheesta muualla == * Luokka:Vuonna 1913 syntyneet Luokka:Vuonna 1996 kuolleet
Ylisenjärvenlammi

Ylisenjärvenlammi on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ylisenjärvenlammi on osa Laajanojan valuma-aluetta. == Maantietoa == Lampi on 200 metriä pitkä, 150 metriä leveä ja sen pinta-ala on 2,2 hehtaaria. Siihen laskee kaksi metsäojaa, joista Heijäreven laskuoja on merkittävä. Tämän luontaisena virtaavan tulo-ojan takana sijaitsee yli kuusi neliökilometriä suuri valuma-alue. Ylisenjärvenlammi laskee vain 150 metriä pitkää laskuojaa myöten Yliseenjärveen. Veden laskennallinen viipymä järvessä on vain 24 vuorokautta. Lammen rantaviivan pituus on 600 metriä. Rannat ovat metsämaata, joka on paikoin soistunutta. Vanha Nokialta Pinsiöön kulkeva maantie ohittaa lammen länsipään näköetäisyydeltä. Tielta lähtee plku, joka seuraa lammen pohjoisrantaa. lampi on autio. == Natura 2000 == Ylisenjärvenlammi kuuluu Natura 2000 -verkostossa Nokian Kaakkurijärviin ja muodostavat siellä yhdessä Ylisenlammin ja Ylinenjärven kanssa yhteisen enklaavin. == Vedenlaatu == Lammen vedenlaatua on tutkittu vuosina 1968, 1982, 1983, 1988, 1991–1996, 1999–2015. Se kuuluu Alisenjärven reittiin, joka valittiin vuonna 1991 pääkohteeksi valtion happamoituneiden vesistöjen tutkimusprojektiin. Projektin yhteydessä valuma-alueen yläpuolisia järviä kalkittiin. Kalliojärveä kalkittiin vuosina 1998 ja 2003 ja Ruokejärveä kalkittiin vuosina 2001, 2007 ja 2014. Vielä 1980-luvulla järven vesi oli yläpuolisten järvien vuoksi hapanta, mutta nykyään veden happamuustaso on kalkitusten vuoksi noussut hieman. Vesi on suojärvien tapaan edelleen hapahkoa. Lampi on syvä, joten sen vesi on kesäisin ja talvisin lämpötilakerrostunutta. Syksyisin ja keväisin järvien vedet yleensä tekevät täyskierron, mutta Ylisenjärvenlammissa se ulottuu vain ylimpiin vesikerroksiin. Syvänteeseen jää alin alusvesikerros sekoittumatta eli se on siten meromiktinen lampi. Alin alusvesi on hapetonta ja muilta ominaisuuksiltaan heikkolaatuista. Happamissa olosuhteissa pohjan sedimentteihin painuneet ravinteet liukenevat takaisin veteen ja siksi alusvesi on erittäin ravinnepitoista. Ravinnepitoisuudet ovat olleet yhdyskuntajätevesien tasoa. Pintavesissä vesi vaihtuu tulo-ojan vauhdittamana nopeasti ja sen ravinnetaso seuraa karujen tai lievästi rehevöityneiden järvien tasoa. Lammen virkistyskäyttöluokitus on tyydyttävä, mutta alusveden heikon laadun vuoksi sitten välttävä. == Lähteet == Luokka:Pyhäjärven alue (Tampere) Luokka:Nokian järvet
Tero Sundell

Tero Sundell on suomalainen rumpali. Hän on soittanut muun muassa Tehosekoittimessa, Saimaassa ja Stigin taustayhtyeessä Kullankaivajat. Vuonna 2016 hän on mukana Stadin Juhlaorkesterissa. Vuonna 2003 Sundell sai ansioituneille lahtelaisille populaarikulttuurin vaikuttajille myönnettävän Hemmo-palkinnon. ==Lähteet== ==Aiheesta muualla== * Tero Sundell Discogs- sivustolla Luokka:Suomalaiset rumpalit Luokka:Syntymävuosi puuttuu Luokka:Elävät henkilöt
Ali Saadetdin

Ali Urhan Saadetdin (s. 1949 Tampere) on tataaritaustainen suomalainen yrittäjä, ohjelmistokonserni Solteq Oy:n perustaja ja sen hallituksen entinen puheenjohtaja. == Elämä ja ura == Ali Urhan Saadetdinin liikemies-isän Ferid SaadetdininBaibulat 2004, s. 265 vanhemmat olivat Venäjältä Tampereelle 1900-luvun alussa muuttaneita tataareita. Saadetdin-suvussa on Ali Urhanin lisäksi kaksi muuta saman nimistä; veli Ali Saadetdin ja setä, jääkiekkoilija Ali Saadetdin. Myös toinen setä, Mönäyvär pelasi jääkiekkoa. Serkku on johtaja Timur Kärki. Saadetdin on naimisissa Mervi Saadetdinin kanssa.Baibulat, Muazzez: Tampereen Islamilainen Seurakunta: juuret ja historia. Gummerus Kirjapaino Oy, 2004. ISBN 952-91-6753-9 (s, 263, 265) Saadetdin työskenteli ensin Avonius Oy:ssä. Vuonna 1982 hän perusti ohjelmistopalveluyritys Solteqin, joka kehittää it-järjestelmiä kotimaisen kaupan, logistiikan ja teollisuuden yrityksille sekä julkishallinnolle. Aika oli otollinen, koska ala kasvoi voimakkaasti pc:iden ja minitietokoneiden leviämisen takia. Vuonna 2006 Saadetdin valittiin Gofore Oy:n hallituksen jäseneksi. Vuonna 2015 Saadetdin myi Solteqin yli 3 miljoonalla eurolla, mikä teki hänestä miljonäärin. Samana vuonna hän jäi eläkkeelle. Vuonna 2016 Saadetdin kommentoi verotietojen julkistamisen yhteydessä, että Suomen sosiaalietuudet ovat liian raskaita ja tukijärjestelmää pitää järkeistää. == Hallituksen puheenjohtajana == * Solteq Oy, 1982−2015 * Sportit Finland Oy, 2001−2016 * Artekus, (Solteqin tytäryhtiö vuodesta 2006), 2002− * Ramentor Oy, ?− == Hallituksen jäsenenä == * Gofore Oy, 2006− * Educrane Oy, 2007− == Lähteet == Luokka:Suomalaiset yrittäjät Luokka:Suomen tataarit Luokka:Vuonna 1949 syntyneet Luokka:Elävät henkilöt
Uskontoteoria (kirja)

Uskontoteoria () on Georges Bataillen vuonna 1973 postuumisti ilmestynyt kirja. Teoksen on suomentanut Roni Grén ja julkaissut suomeksi Niin & näin -kirjat vuonna 2016. Teos sisältää suomentajan saatesanat. Alkuteos on kirjoitettu pääosin 1940-luvulla. == Lähteet == == Aiheesta muualla == * Kulmala, Teppo: Uskontoteoria. Savon sanomat 11.8.2016. * Salminen, Kari: Kadonnutta sisäisyyttä etsimässä . Turun sanomat 18.7.2016. Luokka:Kirjat uskonnonfilosofiasta Luokka:Ranskalaiset tietokirjat Luokka:Vuoden 1973 kirjat
Välitermi

Välitermi on logiikan termi, joka esiintyy kategorisen proposition molemmissa premisseissä subjektina tai predikaattina, mutta ei kategorisen syllogismin johtopäätöksessä. Vähintään toisen premisseistä on koskettava kaikkia välitermin tarkoittamia kohteita. Päätermi ja alitermi, joita kutsutaan myös ääritermeiksi, esiintyvät johtopäätöksessä. Esimerkki: : Pääpremissi: Kaikki ihmiset ovat kuolevaisia. : Alipremissi: Sokrates on ihminen. : Johtopäätös: Sokrates on kuolevainen. Välitermi on lihavoitu yllä olevassa esimerkissä. Esimerkin päätermi on kuolevaiset ja alitermi Sokrates. == Katso myös == * Syllogismi == Lähteet == Luokka:Filosofian termit Luokka:Logiikka
More Than a New Discovery

More Than a New Discovery on yhdysvaltalaisen laulaja-lauluntekijä Laura Nyron helmikuussa 1967 julkaistu esikoisalbumi. Levy uudelleenjulkaistiin vuonna 1969 nimellä The First Songs. Vuonna 2008 Rev-Ola julkaisi alkuperäislevyn remasteroituna. == Kappaleet == Kaikki kappaleet on sanoittanut Laura Nyro. === Alkuperäinen painos === ==== A-puoli ==== # # # # # # ==== B-puoli ==== # * # # # # # === Vuoden 1969 painos (The First Songs) === ==== A-puoli ==== # # # # # # ==== B-puoli ==== # * # # # # # == Kokoonpano == * Herb Bernstein – flyygelitorvi * Laura Nyro – kitara, kosketinsoittimet, laulu * Jay Berliner – kitara * Stan Free – piano * Bill Lavorgna – rummut * Buddy Lucas – huuliharppu * Lou Mauro – kontrabasso * James Sedlar – käyrätorvi == Arvostelut == * Allmusic: Allmusic review == Lähteet == * More Than a New Discovery discogs.com -sivustolla === Viitteet === Luokka:Vuoden 1966 esikoisalbumit Luokka:Laura Nyron albumit
Pelikaanimuistio

Pelikaanimuistio (The Pelican Brief) on Alan J. Pakulan käsikirjoittama ja ohjaama jännityselokuva vuodelta 1993, joka perustuu John Grishamin samannimiseen romaaniin. Elokuvan pääosissa näyttelevät Julia Roberts, Denzel Washington ja Sam Shepard. ==Juoni== New Orleansin Tulanen yliopistossa opiskeleva Darby Shaw (Roberts) kirjoittaa spekulatiivisen muistion kahden Yhdysvaltojen korkeimman oikeuden tuomarin murhasta. Muistio aiheuttaa lisää kuolemia ja uhkaa myös opiskelijatytön henkeä. == Roolit == ==Arvioita== VideoHound’s Golden Movie Retriever sanoo elokuvan marssittavan esiin liian monia henkilöhahmoja. Katsominen vaatii kirjan mukaan sietokykyä vainoharhaisten poliittisten trillerien suhteen ja kykyä hyväksyä Julia Robertsin hahmo neropattina lakiopiskelijana."The Pelican Brief." VideoHound’s Golden Movie Retriever. Gale. 2008. Haettu 2.11.2016 palvelusta HighBeam Research (vaatii tilauksen). Video-oppaassa vuodelta 1994 Bello Romano kutsuu elokuvaa päteväksi ja ammattitaitoiseksi mutta loppua kohden kangistuvaksi Hollywood-trilleriksi ja antaa sille kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * * Luokka:Alan J. Pakulan ohjaamat elokuvat Luokka:Vuoden 1993 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset poliittiset trillerit Luokka:John Grishamin teoksiin perustuvat elokuvat
Casale Monferrato

Casale Monferrato on kunta Pohjois-Italiassa Alessandrian maakunnassa Piemonten alueella. Se sijaitsee noin 30 kilometriä Alessandriasta pohjoiseen Pojoen varrella Monferraton kukkulaisella viinintuotantoalueella.Kaupungin historia ==Historia== Alueella on ollut asutusta jo liguurien aikaan. Rooman valtakunnan aikaan siitä kehittyi kaupunki, Municipium, jonka nimi oli Vardacate. Mahtavimmillaan kaupunki oli Gonzagan aatelisperheen hallinnassa. Tuolloin kaupunki oli myös vahvasti linnoitettu.Milano – Torino 2016 ==Nähtävyyksiä== Kaupungin nähtävyyksiä ovat kaupungin keskeisin aukio Piazza Mazzini, 1000-luvulta peräisin oleva torni Torre Civica sekä Sant'Evasion tuomiokirkko. ==Kulttuuri== Kaupungissa järjestetään vuosittain viinifestivaali (Festa del Vino del Monferrato) syyskuun puolivälissä sadonkorjuuaikaan. Tiedosto:Casale_Monferrato-piazza_Mazzini1.jpg|Piazza Mazzini Tiedosto:Casale_Monferrato-torre_civica1.jpg|Torre Civica Tiedosto:Casale_Monferrato-duomo-facciata1.jpg|Sant'Evasion tuomiokirkko == Lähteet == ==Aiheesta muualla== Luokka:Alessandrian maakunnan kunnat
Chengdu Shuangliun kansainvälinen lentoasema

Chengdu Shuangliun kansainvälinen lentoasema on lentoasema Sichuanin maakunnan pääkaupunki Chengdussa, Kiinassa. Se sijaitsee Shuangliun kaupunkipiirissä Chengdussa. Matka Chengdun keskustaan on noin 16 kilometriä. Vuonna 2015 se oli Kiinan 4. vilkain lentoasema yli 42 miljoonalla matkustajalla. Syyskuussa 2019 Sichuan Airlines aloitti lennot Chengdusta Helsinkiin ja siitä edelleen Kööpenhaminaan. Reittiä lennetään kahdesti viikossa Airbus A330 -lentokoneilla. Kuva:Shuangliuairport1.jpg | Terminaalin ulkopuolella vuonna 2005. Kuva:Terminal 2 of Chengdu Shuangliu Int'l Airport.jpg | Terminaali 2 vuonna 2014. Kuva:Airside Concourse C of CTU.jpg | Lentokoneet terminaalilla vuonna 2011. Kuva:CTU airport diagram.png | Kiitoteiden sijannit. == Lähteet == == Aiheesta muualla == Luokka:Kiinan lentoasemat Luokka:Sichuan Luokka:Chengdu
Jarmo Suomi

Jarmo "Mister" Suomi (s. 25. lokakuuta 1971, Vaasa) on Helsingin Lähiradion radiotoimittaja sekä teatterin ja musiikin tekijä. Suomi on tehnyt näytelmiä muun muassa Harri István Mäen kanssa Suomen paremman väen teatterissa. 1990-luvulla Jarmo Suomi oli yksi Pispalan kierrätyskeskuksen perustajista. Jarmo Suomi on keikkaillut mm. kokoonpanoilla Mister Suomen eroottiset unet ja Mister Suomi ja vastuulliset oikeushenkilöt. Mister Suomi ja Vastuulliset Oikeushenkilöt julkaisivat vuonna 2002 CD-äänitteen "Kiljuva sammakko" (OVCD-02), jonka tuotti Otto Valetta (Kalle Pursiainen). Vuonna 2011 Jarmo Suomi tuotti albumin Tapan itseni jouluaattona (MISTER-01). Kummallakin levyllä soitti myös mm. Juha Rauäng. == Lähteet== Luokka:Elävät henkilöt Luokka:Vuonna 1971 syntyneet Luokka:Suomalaiset toimittajat
Victor Canning

Victor Canning (16. kesäkuuta 1911 Plymouth, Devon – 21. helmikuuta 1986) oli brittiläinen kirjailija ja elokuvakäsikirjoittaja, joka tunnetaan laajasta jännitysromaani- ja dekkarituotannostaan. Hän kirjoitti kuutisenkymmentä kirjaa, joista viisi on suomennettu. Oman nimensä ohella hän julkaisi salanimillä Julian Forest ja Alan Gould. Hän voitti Silver Dagger -palkinnon vuonna 1972.Canning, Victor, Kirjasampo. Viitattu 2.11.2016. Canningin tuotanto jakautuu kolmeen kauteen ja tyyliin. Vuosina 1934–1940 nuori kirjailija kirjoitti lempeitä komedioita kuten esikoisteos Mr. Finchley Discovers His England. Hän vietti sitten kuusi vuotta brittiarmeijassa toisen maailmansodan Pohjois-Afrikan ja Italian rintamilla ja aloitti sodan jälkeen ystävänsä Eric Amblerin innoittamana kirjoittamaan eksoottisiin paikkoihin sijoittuvia dekkareita. Niiden lisäksi syntyi novelleja ja elokuvakäsikirjoituksia. Romaaninsa Panther’s Moon (1948) perusteella hänet leimattiin vakoiluromaanien tekijäksi, vaikka sitä aihetta hän ei käsitellyt monessakaan kirjassaan.Higgins, John: Victor Canning: Forgotten Rival of Ian Fleming, Books Tell You Why -blogisivusto 18.12.2014. Viitattu 2.11.2016. Neljässä Canningin kirjassa päähenkilö on yksityisetsivä Rex Carver. Näistä parhaana pidetty, kolmantena julkaistu Skorpionin kirjeet on julkaistu myös suomeksi. Vuonna 1967 Victor Canning rakastui uuteen naiseen ja jätti perheensä. Tämän jälkeen hän kirjoitti sanojensa mukaan sellaisia kirjoja joita oli aina halunnut tehdä muttei ollut aiemmin ehtinyt. Ne olivat yhä jännityskertomuksia, mutta mukana oli kiinnostavia moraalisia ongelmia ja monitahoisia henkilöhahmoja. Tämän kauden teoksista The Rainbird Pattern muovautui Alfred Hitchcockin käsissä tämän viimeiseksi jääneeksi elokuvaksi Perintö (1976). Muita Canningin myöhäistuotantoon kuuluvia teoksia ovat The Finger of Saturn, jossa aviomiehen vaimo katoaa pariksi vuodeksi ja palaa muistinsa menettäneenä; Birdcage, joka alkaa nunnan hukuttautumisyrityksellä; sekä The Runaways, nuorisoromaani poliisia pakenevasta pojasta. ==Suomennetut teokset== *Skorpionin kirjeet (Gummerus 1965, alkuteos Scorpio Letters, 1964) *Seitsemän perhosta (Gummerus 1967, alkuteos The House of the Seven Flies, 1952) *Murhaaja etsii murhaajaa (Gummerus 1968, alkuteos The Hidden Face, 1956) *Operaatio Python (Gummerus 1969, alkuteos The Python Project, 1967) *Katoamispiste (Jalava 1987, alkuteos Vanishing Point, 1982) ==Lähteet== ==Aiheesta muualla== *The Victor Canning pages * * Luokka:Englantilaiset jännityskirjailijat Luokka:Vuonna 1911 syntyneet Luokka:Vuonna 1986 kuolleet Luokka:Brittiläiset elokuvakäsikirjoittajat
Kahden käsittelijän periaate

Kahden käsittelijän periaate on valvontajärjestelmä, jonka tarkoituksena on turvata korkea turvallisuuden taso erityisesti välttämättömille kriittisille materiaaleille tai operaatioille. Tämän säännön pohjalta kaikki sisäänpääsy ja toimenpiteet vaativat kahden valtuutetun henkilön läsnäoloa kaikkina aikoina. Tilinpidossa sääntö tunnetaan neljän silmän periaatteena, joka tarkoittaa, että maksutapahtuman toimenpiteitä voi tehdä vähintään kaksi henkilöä yhdessä. ==Lähteet== Luokka:Tietoturva Luokka:Periaatteet
Juuso Välimäki

Juuso Välimäki voi tarkoittaa seuraavia henkilöitä: *Juuso Välimäki, suomalainen jääkiekkoilija *Juuso Välimäki, suomalainen taloustieteilijä ja professori
Darrell Castle

Darrell Castle (s. 1948 Kingsport, Tennessee) on yhdysvaltalainen poliitikko ja lakimies. Hän oli perustuslakipuolueen ehdokas vuoden 2016 presidentinvaaleissa. Vuoden 2008 vaaleissa hän oli puolueen varapresidenttiehdokas. Castle opiskeli East Tennessee State Universityssa historiaa ja yleistä valtio-oppia. Hän liittyi Yhdysvaltain merijalkaväkeen, jonka palveluksessa hän oli muun muassa Vietnamin sodassa. Sen jälkeen hän opiskeli juristiksi Memphisin yliopistosta. Hän on perustanut useita yrityksiä. Politiikassa Castle on toiminut perustuslakipuolueessa, muun muassa kaksi kautta puolueen Tennesseen osaston puheenjohtajana. Vuoden 2016 presidentinvaaleissa Castle sai 203 010 ääntä eli 0,15 prosenttia äänistä. == Lähteet == Luokka:Vuonna 1948 syntyneet Luokka:Yhdysvaltalaiset juristit Luokka:Yhdysvaltalaiset presidenttiehdokkaat Luokka:Elävät henkilöt
Axel Hamborn

Axel Harald Hamborn (19. helmikuuta 1892 Solberga, Skåne – 1987 Malmö) oli ruotsalainen taidemaalari, kuvataiteilija ja graafikko. Hän opiskeli Tukholman taideakatemiassa ja teki opintomatkoja mm. Saksaan, Hollantiin, Belgiaan ja Ranskaan. Hambornin taulujen aiheita olivat usein rannikot, satama-aiheet ja veneet. Hän maalasi sekä öljyväritöitä että akvarellejä. Hambornin teoksia on nähtävillä Tukholman kansallismuseossa, Malmön museossa, Landskronan museossa ja Helsingissä. Kansallisgallerian kokoelmissa on hänen teoksensa "Sadekuuro tasangolla" vuodelta 1931. == Lähteet == * Lexikonett Amanda, Axel Harald Hamborn * Nationalmuseum, Axel Harald Hamborn * Project Runeberg - Svenska konstnärer - Biografisk handbook, 170 * Kansallisgalleria, Valmistuneita teoksia, 1931 == Aiheesta muualla == * Föreningen för Grafisk Konst, 1931, Axel Hamborn: “Konvalescent”, etsning *Svenska konstnärer, Biografisk handbok, Väbo förlag, 1987, sid 191, ISBN 91-87504-00-6 Luokka:Ruotsalaiset taidemaalarit Luokka:Ruotsalaiset graafiset suunnittelijat Luokka:Vuonna 1892 syntyneet Luokka:Vuonna 1987 kuolleet
Viitasaaren Jalkapalloklubi

Viitasaaren Jalkapalloklubi eli VJK on jalkapalloon erikoistunut seura, joka toimii Viitasaarella. Seura perustettiin vuonna 1978. VJK on Keski-Suomen vanhin pelkästään jalkapallon parissa toimiva seura. Vuonna 2003 VJK:n miesten edustusjoukkue pelasi seuran historian korkeimmalla sarjatasolla 3. divisioonassa yhden kauden. Veikkausliigaan VJK:ta edustaneista pelaajista on noussut ainoastaan Eero Tamminen. Ensimmäisenä toimintavuotena 1978 seura osallistui sarjoihin kolmella joukkueella, joista D-juniorit sijoittuivat parhaiten ollen lohkossaan toiseksi. Ensimmäisen vuoden aikana seuraan oli liittynyt jäseniä 136, kun vuonna 2008 jäseniä oli noin 200. Parhaimmillaan seurassa toimi joukkueita 15 ja pelaajia oli yli 250, kun seura täytti 20 vuotta 1998. ==Lähteet== Luokka:Suomalaiset jalkapalloseurat Luokka:Vuonna 1978 perustetut urheiluseurat Luokka:Viitasaari
Ruuponsaari

Ruuponsaari oli Rantasipi-ketjun ensimmäinen hotelli ja se sijaitsi Viitasaarella samannimisessä saaressa. Hotelli purettiin vuonna 2013. Ruuponsaari valmistui vuonna 1966. 1970-luvulla majoituskapasiteettia kasvatettiin mökeillä, parhaimmillaan Ruuponsaaressa oli yösija 212 hengelle. Matkailu tyrehtyi kuitenkin 1970-luvun puolivälissä öljykriisiin, joten sesonkien välissä hotelli oli suljettuna. Matkailijoita koetettiinkin houkutella liikunnallisilla aktiviteeteilla, erityisesti talviliikunnalla kuten maastohiihdolla. Ruuponsaari siirtyi vuonna 1982 Viitasaaren Rantaloma Oy:lle, joka jatkoi toimintaa vuoteen 1986 saakka. Vuonna 1987 toiminnan aloitti Ruupon Lomat Oy, joka oli oululaisten liikemiesten yhtiö. Kiinteistöön tehtiin täydellinen muodonmuutos, mutta viisivuotisjuhlien jälkeen yhtiö päätyi konkurssiin syksyllä 1992. Pakkohuutokaupasta Ruuponsaaren ostanut Säästöpankki vuokrasi tilat Loma-Ruuppo-yhtiölle, joka päätyi konkurssiin syksyllä 1994. Kesällä 1995 toimintansa aloitti Kekri-hotelli. Kristillisessä hengessä toimineessa hotellissa majoitushinnat olivat halvat ja alkoholia ei tarjoiltu. Syksyllä 1996 omistajina olivat hetken ruotsalaiset liikemiehet. Vuonna 1998 Ruuponsaari siirtyi Viitapuu-yrittäjien Paanasten omistaman yhtiön haltuun. 2000-luvun alussa alueelle suunniteltiin golfkenttää. Kesällä 2013 hotellissa oli vesivahinko, jonka seurauksena Panvest Oy päätti rakennuksen purkamisesta 15. elokuuta 2013. ==Lähteet== Luokka:Viitasaaren rakennukset ja rakennelmat
Ampiaishaukka

Ampiaishaukka (Henicopernis longicauda) on haukkojen heimoon kuuluva lintu. Sen levinneisyysaluetta ovat Indonesia ja Papua-Uusi-Guinea. Laji on levinneisyysalueellaan elinvoimainen, mutta sen kanta on vähenemään päin. Sitä esiintyy siellä metsissä.Birdlife.org viitattu 3.11.2016 ==Lähteet== ==Aiheesta muualla == *Ampiaishaukka, Encyclopedia of Life *Ampiaishaukka Global Raptor Information Network Luokka:Haukat
Harmaat sudet

Harmaat sudet tai harmaasudet () on turkkilainen nationalistinen järjestö, joka on toiminut 1960-luvun lopulta lähtien. Sen ideologiaa on kuvattu äärikansallismieliseksi ja uusfasistiseksi. Järjestöllä on läheiset yhteydet Kansallismieliseen toimintapuolueeseen (MHP). Se on MHP:n puolisotilaallinen tai terroristisiipi. Yhdysvallat ja Euroopan unioni eivät kuitenkaan määrittele Harmaita susia terroristijärjestöksi. Harmaiden susien perustaja oli eversti Alparslan Türkeş (1917–1997), joka johti myös MHP:tä. Harmaat sudet osallistuivat vuosina 1976–1980 Turkin poliittisiin väkivaltaisuuksiin, joissa kuoli yli 5 000 ihmistä. Väkivaltaisuudet johtivat vuoden 1980 sotilasvallankaappaukseen. Harmaat sudet tappoivat yli sata aleviittiä Maraşin verilöylyssä vuonna 1978. Järjestön on epäilty toteuttaneen myös Taksim-aukion verilöylyn vuonna 1977. Paavi Johannes Paavali II:n murhaa yrittänyt Mehmet Ali Ağca oli Harmaiden susien jäsen. Harmaat sudet kannattaa panturkkilaisuutta. Järjestön jäseniä on taistellut Vuoristo-Karabahin sodassa azerien puolella ja Tšetšenian sodissa tšetšeenien puolella. He tukivat Azerbaidžanin vallankaappausyritystä vuonna 1995. Järjestö toimii myös Euroopassa asuvien turkkilaisten keskuudessa. Harmaat sudet on jäsenmäärältään Saksan suurin äärioikeistolainen järjestö. Sillä uskotaan olevan yhteyksiä Turkin niin sanottuun ”syvään valtioon”, eli oletettuihin Turkin poliittisen järjestelmän taustalla toimiviin demokratianvastaisiin elementteihin, kuten tiedustelupalveluun, armeijaan ja mafiaan sekä aiemmin myös Counter- Guerrillaan, joka oli Operaatio Gladion turkkilainen haara. Vuonna 2016 Harmaiden susien jäseniä on taistellut Syyrian sisällissodassa Vapaan Syyrian armeijan puolella. Järjestö suhtautuu vihamielisesti kurdeihin ja armenialaisiin sekä kieltäytyy jyrkästi tunnustamasta armenialaisten kansanmurhaa. Saksassa arvioidaan olevan 2016 noin 10 000 harmaiden susien jäsentä, joista Baijerissa 1200. Ryhmä on osallistunut entistä aktiivisemmin kurdien vastaiseen aktivismiin, kuten joukkotappeluihin kurdien tilaisuuksissa.http://www.focus.de/politik/deutschland/krawall-auftritt-an- der-uni-duisburg-tuerkische-rechtsextreme-graue-woelfe-werden-in-deutschland- immer-aggressiver_id_5486025.html ==Lähteet== Luokka:Äärioikeisto Luokka:Turkin politiikka Luokka:Nationalistiset järjestöt Luokka:Antikommunismi
Andy Hall

Andy Hall on brittiläinen juristi, joka työskentelee Bangkokissa, josta hän on raportoinut vuonna 2013 Finnwatchille Thaimaassa valmistettujen Suomessa myytävien tuotteiden eettisyydestä. Hall teki vuoden 2012 lopussa Finnwatchin tilauksesta tutkimusta ananasmehutiivistettä valmistavan Natural Fruit -yhtiön työntekijöiden oloista. Tammikuussa 2013 tutkimuksesta julkaistiin raportti Pirkka-, Rainbow- ja Eldorado-ananasmehujen taustalla pakkotyövoiman käyttöä; Finnwatch 18.01.2013. Hallia vastaan nostettiin yli seitsemän miljoonan euron korvausvaatimukset sisältävät kanteet Thaimaassa.Ananasmehupaljastuksen tehneeltä tutkijalta vaaditaan jättikorvauksia Thaimaassa, Aamulehti 1.4.2013 Hän sai syyskuussa 2016 ehdollisen tuomion ja sakot yhtiön maineen loukkaamisesta ja valitti tuomiosta. Hallin puolentoista vuoden ehdollinen tuomio ja sakkorangaistus kumottiin thaimaalaisessa vetoomustuomioistuimessa toukokuussa 2018. Natural Fruit -yhtiö oli nostanut toisen kunnianloukkaussyytteen, joka koski Hallin Myanmarissa antamaa haastattelua. Siitä Thaimaan korkein oikeus vahvisti marraskuussa 2016 alempien tuomioistuinten vapauttavan päätöksen Hallia vastaan. Päätöksen mukaan korkeimmalla oikeudella ei ole tuomiovaltaa Myanmarissa tehdystä haastattelusta nostettuun syytteeseen. Tuomioistuimen mukaan poliisin tutkinnassa ilmeni väärinkäytöksiä. == Lähteet == ==Aiheesta muualla== * Andy Hallin blogi Luokka:Brittiläiset ihmisoikeusaktivistit Luokka:Brittiläiset juristit Luokka:Syntymävuosi puuttuu Luokka:Elävät henkilöt
Nina Karpin

Nina Karpin (o.s. Fiilin; 25. joulukuuta 1922 Lieksa – 28. elokuuta 2008 Vantaa)Karpin 2008Karpin 2009Karpin 2015 oli suomalainen runoilija ja opettaja. Hänen vanhempansa olivat Joensuun ortodoksisen seurakunnan kirkkoherra Mikael Fiilin ja ruustinna Tatjana Fiilin o.s. Nadesdin.Piiroinen 1991Piiroinen 1987 Nina Karpin vietti lapsuus- ja kouluvuotensa Joensuussa. Valmistuttuaan seminaarista opettajaksi hän toimi ensin kolme vuotta opettajana Outokummussa ja sen jälkeen 33 vuotta Lieksassa Keskuskoululla. Hän avioitui Viktor Karpinin kanssa ja perheeseen syntyi kaksi poikaa.Piiroinen 1990Lieksan lehti 1990 Kirjoitusharrastus alkoi jo lapsuudenkodin kirjallisuudenharrastusta tukevassa ilmapiirissä mietteiden ja runojen muodossa, mutta nuoruuden päiväkirjamuotoinen kokoelma nimeltä Unda Marina ei ole säilynyt. Keskeisiä aiheita Nina Karpinin runoissa ovat ortodoksinen usko, luonto, koulumaailma, lapset ja äitiys.Stranius 1998Hokkinen 2015 Ensimmäisessä vuonna 1990 julkaistussa runokokoelmassaan Siunaavan käden alla hän työstää lapsen menettämisen surua.Komu 1990 Toisen kokoelman, vuonna 1998 ilmestyneen Polku puutarhassa, runot liittyvät kokemuksiin papin tyttärenä, opettajana, aviopuolisona, äitinä, kirkkokuorolaisena ja rukoilevana seurakuntalaisena.Piiroinen 1998 Kirjan tuoton runoilija lahjoitti Valamon luostarille.Saatsi 1998 Molempiin teoksiin on kirjoittanut esipuheet runoilijan lapsuudenystävä rovasti Erkki Piiroinen.Karjalainen 1990 Postuumina ilmestynyt runoilijan pojan Nikke Karpinin kokoama teos Sinun armosi suojaan sisältää kahden aikaisemman teoksen runojen lisäksi 48 ennen julkaisematonta runoa. Niissä teemoina ovat ihmisen suhde Jumalaan, läheiset ihmiset, ystävyys ja ortodoksiseen elämänkatsomukseen pohjautuva kiitollisuus ja toivo.Saatsi ==Teokset== * * * ==Lähteet== * Karpin, Nikke: Lukijalle. Teoksessa * * * * * * * * Piiroinen, Erkki: Lukijalle. Teoksessa * * * Piiroinen, Erkki: Lukijalle. Teoksessa * * * === Viitteet === ==Aiheesta muualla== * * Luokka:Suomalaiset runoilijat Luokka:Vuonna 1922 syntyneet Luokka:Vuonna 2008 kuolleet
Kauha

Kauha on ruoanlaitossa käytettävä varrellinen ammennusväline. Sen malli on jossain määrin kulttuurisidonnainen, ja esimerkiksi Italiassa kauhat muistuttavat pitkävartista lusikkaa. Kauhoja valmistetaan yleensä puusta, teräksestä tai muovista. Suomessa puukauhat ovat yleensä koivusta tai valkopyökistä. Muovikauha on kuitenkin korvannut usein puisen kauhan, sillä muovinen kauha on puhtaanapidon kannalta helpompi. Muovisen kauhan materiaalin pitää olla lämpöä kestävää; muovikauhoissa käytetään usein melamiinia tai polyamidia. ==Lähteet== == Aiheesta muualla == Luokka:Keittiövälineet
Mutantti (Prätkähiiret)

Fredrik-mutantti (engl. Fred the Mutant) on kuvitteellinen hahmo Prätkähiiret- piirrossarjassa. Rick Ungarin luoma hahmo teki ensiesiintymisensä vuonna 1993 Prätkähiiret-animaatiosarjan jaksossa Hanat auki!. ==Hahmo== Fredrik on professori Nuikin luoma mutantti, jolla on kolme vaaleanpunaista silmää, joissa on mustat iirikset; lonkeroinen oikea käsi, tuuhea harjaa muistuttava häntä, räpylämäinen oikea jalka ja karhumainen vasen jalka, Quasimodo-tyyliset vaatteet sekä kalju tikattu pää, joka on toisinaan auki. Lisäksi Fredrik on henkisesti epävakaa ja rakastaa kipua, minkä vuoksi hänellä on paljon itsetuhoisia ideoita ja tekoja. Mutantti toimii Leipäjuuston limusiinin kuljettajana ja toisinaan pilaa hänen suunnitelmansa omilla mielihaluillaan. Mutantti on Hevi-Hemmon fani ja omistaa kaikki tämän tekemät levyt. Mutantti oli Rasvanahan kanssa Leipäjuuston "vallankaappauksen" puolella, kun Dominic T. Stilon johti vielä Marsin osastoa. Fredrik ei esiintynyt vuoden 2006 sarjassa, mutta hänet nähtiin pienessä cameo-roolissa sarjan päätösjaksossa. ==Muissa medioissa== ===Videopelit=== *Biker Mice from Mars -videopelissä Mutantti ei ole pelattavana hahmona, mutta se esiintyy pelin aikana, kun pelaaja törmää Nuikin asettamaan ansaan. Luokka:Prätkähiiret-sarjan hahmot Luokka:Kuvitteelliset mielisairaat
Fenyyliglyoksaali

Fenyyliglyoksaali (C8H6O2) on aromaattinen aldehydeihin ja ketoneihin kuuluva orgaaninen yhdiste. Yhdistettä voidaan käyttää biokemiallisissa tutkimuksissa. ==Ominaisuudet, valmistus ja käyttö== Vedettömänä fenyyliglyoksaali on keltaista nestettä. Fenyyliglyoksaali muodostaa hydraatin, joka on huoneenlämpötilassa valkoista kiteistä ainetta. Yhdisdte liukenee muun muassa veteen, mutta hajoaa kuumassa vedessä, sekä etanoliin, dietyylieetteriin, asetoniin ja bentseeniin. Fenyyliglyoksaalia voidaan valmistaa asetofenonista hapettamalla seleenidioksidin avulla. Toinen tapa on valmistaa fenyyliglyoksaalin metyylihemitioasetaalia dimetyylisulfoksidin ylidin ja etyylibentsoaatin välisellä reaktiolla ja hapettaa se kupariasetaatilla fenyyliglyoksaaliksi. Fenyyliglyoksaali reagoi selektiivisesti proteiinien sisältämien arginiiniaminohappojen guanidiinisivuketjun kanssa kondensoituen heterosykliseksi rakenteeksi. Tätä käytetään hyväksi tutkittaessa arginiinin roolia proteiinien toiminnassa. Monet entsyymin inaktivoituvat fenyyliglyoksaalin reagoidessa katalyyttisesti tärkeiden arginiiniaminohappojen kanssa. ==Lähteet== Luokka:Aldehydit Luokka:Aromaattiset ketonit
Country Music Association Awards

Country Music Association Awards (CMA Awards) on vuosittain järjestettävä kantrimusiikin palkintogaala. Palkinnoista päättää Country Music Association, ja gaala järjestetään yleensä Nashvillessa. == Palkinnot == * Vuoden viihdyttäjä (Entertainer of the Year) * Vuoden laulu (Song of the Year) * Vuoden single (Single of the Year) * Vuoden albumi (Album of the Year) * Vuoden mieslaulaja (Male Vocalist of the Year) * Vuoden naislaulaja (Female Vocalist of the Year) * Vuoden duo (Vocal Duo of the Year) * Vuoden yhtye (Vocal Group of the Year) * Vuoden muusikko (Musician of the Year) * Vuoden uusi artisti (New Artist of the Year, aiemmin nimellä Horizon Award) * Vuoden musiikkitapahtuma (Musical Event of the Year) * Vuoden paras musiikkivideo (Music Video of the Year) * Elämäntyöpalkinto (Lifetime Achievement Award) * Kuuluisuuksien galleria (Country Music Hall of Fame) == Lähteet == == Aiheesta muualla == * Palkinnon kotisivut Luokka:Yhdysvaltalaiset musiikkipalkinnot
Kranjska Goran kunta

Kranjska Goran kunta () on kunta luoteisessa Sloveniassa. Kranjska Gora rajoittuu pohjoisessa Itävaltaan ja lännessä Italiaan. Kunnassa on noin 5 300 asukasta ja pinta-ala on 256,3 km2. Kuntaa johtaa pormestari Janez Hrovat. Kranjska Gora tunnetaan erityisesti talviurheilukeskuksena. Podkorenin kylässä järjestetään vuosittain alppihiihdon maailmancupin osakilpailuja ja Planican laaksossa mäkihypyn maailmancupin osakilpailuja Letalnica bratov Gorišekin lentomäestä. ==Kylät== *Kranjska Gora *Belca *Dovje *Gozd Martuljek *Log *Mojstrana *Podkoren *Rateče *Srednji Vrh *Zgornja Radovna == Aiheesta muualla == * Kotisivut * Vitranc Cup Official Website *
Rahola (suunnittelualue)

Rahola on Tampereen läntiseen suuralueeseen kuuluva suunnittelualue noin kahdeksan kilometriä ydinkeskustasta länteen. Raholan suunnittelualueeseen kuuluvat Villilän ja Raholan tilastoalueet. Tilastoalueet vastaavat suurin piirtein kaupunginosia.Karttapalvelu; Tampere.fi (karttataso: hallinnolliset yksiköt / suunnittelualueet, tilastoalueet) == Lähteet == *
Anneli Ilmonen

Anneli Marjatta Ilmonen (o.s. Aho, 2. maaliskuuta 1940 Pirkkala – 24. lokakuuta 2024 Tampere) oli Tampereen taidemuseon johtaja. Hän toimi tehtävässä vuosina 1968–2004. Ilmonen oli Tampereen taidemuseon ensimmäinen kokopäivätoiminen museonjohtaja. Aikaisemmin sivutoimisina museonhoitajina olivat työskennelleet kuvataiteilijat Gabriel Engberg ja Reino Viirilä. Ilmosen johtajakausi kesti kaikkiaan 36 vuotta, jona aikana taidemuseo järjesti useita yleisömenestyksiksi osoittautuneita näyttelyitä. Sellaisia olivat esimerkiksi Tampereen jugendia (1973), muinaista Egyptiä (1993–1994) ja Perun intiaanikulttuureja (2001) käsitelleet suurnäyttelyt. Ilmosen kaudella taidemuseon rakennus myös peruskorjattiin ja sen tiloja laajennettiin. Lisäksi museo siirtyi Tampereen Taideyhdistykseltä Tampereen kaupungin omistukseen.Kaivanto 2018, s. 104–105.Suominen, Tapio: Tampereen kaupungin taidekokoelmat. – Virtauksia – Tampereen kaupungin taidekokoelmat, s. 27, 29. Tampere: Tampereen taidemuseo, 2007. ISBN 978-951-609-354-6. Ilmonen ehdotti aikoinaan Tove Janssonille ja Tuulikki Pietilälle, että Tampereen taidemuseo voisi ottaa alkuperäiset muumiteokset kokoelmiinsa. Ilmonen sai suostuteltua Tampereen kaupungin mukaan hankkeeseen, ja niin Jansson, Pietilä ja Pentti Eistola päättivät lahjoittaa laajan muumikokonaisuuden Tampereelle. Kyseessä oli taidemuseon historian suurin kertalahjoitus, mikä johti erillisen Muumilaakso-museon avaamiseen vuonna 1987. Ilmonen oli koulutukseltaan filosofian maisteri. Hänelle myönnettiin museoneuvoksen arvonimi vuonna 2001. == Lähteet == Luokka:Suomalaiset taidemuseonjohtajat Luokka:Vuonna 1940 syntyneet Luokka:Vuonna 2024 kuolleet
Michael Moore in TrumpLand

Michael Moore in TrumpLand on vuonna 2016 ensi-iltansa saanut Michael Mooren ohjaama dokumenttielokuva. Moore esiintyy lavalla stand-up koomikkona Ohion osavaltion Wilmingtonissa, eli paikkakunnalla jossa ehdokas Donald Trumpilla on kova kannatus. Elokuvan aiheena on USA:n presidentinvaalit 2016 ja Hillary Clinton. Dokumenttielokuvassa Michael Moore perustelee, miksi isänmaallisten amerikkalaisten ja konservatiivien perinteisten kannattajienkin pitäisi äänestää demokraattien ehdokasta Hillary Clintonia. == Lähteet == == Aiheesta muualla == * * * * * Luokka:Yhteiskunnalliset elokuvat Luokka:Michael Mooren ohjaamat elokuvat Luokka:Yhdysvaltalaiset dokumenttielokuvat Luokka:Vuoden 2016 yhdysvaltalaiset elokuvat Luokka:Vuoden 2016 dokumenttielokuvat
Saturnal Records

Saturnal Records on vuonna 2014 perustettu Tampereelta käsin toimiva suomalainen levy-yhtiö, joka on erikoistunut julkaisemaan äärimetallia, pääasiassa black- ja death metal -musiikkia. Yhtiön perustajiin kuuluu mm. yhtyeistä Saturnian Mist ja King Satan tunnettu Aleister "fra. Zetekh" Kainulainen sekä Saturnian Productions, Monokrom ja Pavitra Kunta Productions pienlevy-yhtiöiden henkilöstöä, minkä takia kyseisiä levymerkkejä voidaan pitää Saturnal Recordsin edeltäjinä.http://www.damned-by- light.com/articles/045.html Levy-yhtiö on julkaissut tuotoksia mm. yhtyeiltä Barathrum, Hoath, IC Rex, Abyssion ja Voodoo Gods. Levy-yhtiöllä oli lisäksi kivijalkaliike, vuonna 2016 Tampereen Hämeenpuistoon avattu Heretic Underground - Kerettiläinen levykauppa, joka toimi myös levy-yhtiön virallisena verkkokauppana.http://moro.aamulehti.fi/2016/10/27/katso-videot- mustien-verhojen-takaa-loytyy-metallinen-kulttuuri/ Tämän lisäksi Saturnal Recordsilla on oma levytysstudio Blackvox Studio, jossa Saturnal Recordsin artistien lisäksi ovat myös levyttäneet mm. Horna, Anal Blasphemy. == Saturnal Recordsin julkaisemia yhtyeitä == * Abyssion * Barathrum * Blood Red Fog * Funerary Bell * Hellspirit * Hoath * IC Rex * King Satan * Kyy * Sacrificium Carmen * Saturnian Mist * Scorpio Doctrine * Teloch * Voodoo Gods * Vuohi http://www.saturnalrecords.com/releases.html == Lähteet == Luokka:Suomalaiset levy-yhtiöt
Ilkka Penttilä

Ilkka Martti Penttilä (s. 27. elokuuta 1936 Oulu) on suomalainen lääkäri ja professori emeritus. Hän oli Kuopion yliopiston kliinisen kemian professori vuodesta 1986. Hänen tukimuskohteitaan ovat olleet rasva-aineenvaihdunta ja laboratoriotutkimukset.Facta 2001, Täydennysosa 1990, WSOY 1990, s. 395 Penttilä tuli ylioppilaaksi 1955 ja valmistui lääketieteen lisensiaatiksi 1962. == Lähteet == Luokka:Suomalaiset lääkärit Luokka:Suomalaiset professorit Luokka:Kuopion yliopiston professorit Luokka:Vuonna 1936 syntyneet Luokka:Elävät henkilöt
Heli Penttinen

Heli Katriina Penttinen-Malmgrén (s. 1963 RaisioKuvataiteilijamatrikkeli) on suomalainen taidemaalari. Hänen alkukautensa työt olivat värikkäitä vertauskuvallisia eläinten karnevaaleja esittäviä maalauksia. Sitten hän hyödynsi 1980-luvun kitsch-ajattelua. Niissä hän käytti kirkkaita värejä ja liimasi kankaille peilejä, kulta- ja hopeahilettä ja valkoista kuorrutusta.Facta 2001, Täydennysosa 1990, WSOY 1990, s. 395 == Lähteet == == Aiheesta muualla == * Heli Penttisen cv Luokka:Suomalaiset taidemaalarit Luokka:Vuonna 1963 syntyneet Luokka:Elävät henkilöt
Martti Penttonen

Martti Aleksander Penttonen (s. 1948) on suomalainen matemaatikko. Hän oli 1987 alkaen Kuopion yliopiston (myöh. Itä-Suomen yliopisto) tietojenkäsittelyopin professori sekä vuosina 1990–1998 Joensuun yliopiston (myöh. Itä-Suomen yliopisto) tietojenkäsittelyopin professori.Facta 2001, Täydennysosa 1990, WSOY 1990, s. 395 Vuodesta 1998 hän toimi jälleen Kuopion yliopiston tietojenkäsittelyopin professorina. Hän jäi eläkkeelle 2011.Martti Penttosen cv . Penttonen on etniseltä taustaltaan karjalainen ja on julkaissut paljon kirjallisuutta karjalan kielellä. == Lähteet == Luokka:Suomalaiset matemaatikot Luokka:Suomalaiset professorit Luokka:Joensuun yliopiston professorit Luokka:Kuopion yliopiston professorit Luokka:Vuonna 1948 syntyneet Luokka:Elävät henkilöt
Pauli Perkonoja

Pauli Kalervo Perkonoja (s. 19. heinäkuuta 1941Chess Composers) on suomalainen shakinpelaaja, ammatiltaan postimies. Hän voitti tehtäväshakin ratkaisemisen henkilökohtaisen maailmanmestaruuden 1986, 1992 ja 1995 ja joukkuemaailmanmestaruuden seitsemän keraa. Hän on saavuttanut suomenmestaruuden kolmetoista kertaa. Tehtäväshakin suurmestarin arvon hän sai 1982.WSOY Iso Tietosanakirja 7. osa, s. 207, WSOY 199610\. WCSC FONTENAY-SOUS- BOIS 11.-12.7.198616\. WCSC BONN 25.-26.8.199219\. WCSC TURKU 25.-26.7.1995 == Lähteet == Luokka:Suomalaiset shakinpelaajat Luokka:Vuonna 1941 syntyneet Luokka:Elävät henkilöt
British Airways i360

British Airways i360British Airways sponsors Brighton's i360 seafront tower, BBC on 162-metrinen näkötorni Brightonin rannalla, lähellä West Pierin raunioita. Toimijan mukaan nimessä oleva ”i” tarkoittaa ”tietoa, innovaatiota ja eheyttä” (”intelligence, innovation ja integrity”). i360 avattiin 4. elokuuta 2016. i360:n muotoili, suunnitteli, valmisti ja mainosti London Eyen vastuutiimi. British Airways i360 on maailman ensimmäinen pystysuora köysirata ja maailman korkein liikkuva näkötorni, ja tiimi odottaa tornin olevan Guinness World Records 2017 -kirjassa ”maailman ohuimpana korkeana tornina”. Kehittäjät arvioivat, että i360 tuottaa yli 440 pysyvää työpaikkaa; 169 itse nähtävyydellä sekä muita matkailun lisäämiä työpaikkoja toisille kaupungin yrityksille. Ennustettu tornin kustannus on 46 miljoonaa puntaa, joista 36 miljoonaa on rahoitettu Brighton ja Hove kaupunginvaltuuston kautta. Vuonna 2014, jotkut paikalliset asukkaat käynnistivät vetoomuksen lainan estämiselle. Aiemmin nimellä ”Brighton i360” tunnetun hankkeen tavoitteena on houkutella 739 314 maksavaa asiakasta vuosittain. Matkailijat maksavat sisäänpääsystä 15 puntaa ja asukkaat 7,50 puntaa. Tontin omistaja, West Pier Trust, toivoo, että onnistunut i360 johtaa historiallisen West Pierin jälleenrakentamiseen. == Liikkuvan näkötornin tekniikka == 162-metrisen tornin 4150 tonnin perustus on valettu kalkkikivikallion päälle ja vahvistuksena on liki 200 tonnia terästä. Torni koostuu teräsosioista eli ”tölkeistä”. Rungossa on 17 yhteen pultattua teräsosiota, jotka on lisäksi suojattu sinkillä, alumiinilla ja maalilla. i360:n hissi on samalla sen näköalatasanne, joka nousee 138 metriin. Hissi on valmistettu kaksoistaivutetusta ja -pinnoitetusta, karkaistusta laminaattilasista. Siinä on ilmastointijärjestelmä, jonka avulla hissiin ei kerry kosteutta sateisellakaan säällä. Hissiin mahtuu 200 matkustajaa. Energiaa hissi kuluttaa noin yhden kilowattitunnin matkustajaa kohden, ja nostojärjestelmä kykenee varastoimaan energiaa: alastulosta saadaan puolet seuraavan nousun vaatimasta virrasta. == Kuvia == image:I360_construction,_sections_(June_2015).jpg|Tornin runkoa rakennetaan ja kootaan osioista kesäkuussa 2015. image:View_of_i360_in_August_2016_-_passengers_entering_pod.jpg|Matkustajia odottamassa hissin kyytiin pääsyä. image:The_BA_i360,_Brighton_(geograph_5158426).jpg|Matkustajia hissin sisällä. image:View_of_i360_in_August_2016_-_4.jpg|Näköalatorni Regency Squaren suunnalta nähtynä. Oikealla pilkottavat West Pierin rauniot. image:I360_at_night,_4_August_2016.jpg|BA i360 iltavalaistuksessa avajaispäivänä. == Lähteet == == Aiheesta muualla == Luokka:Brightonin rakennukset ja rakennelmat Luokka:Näkötornit
Liisa Pesonen

Liisa Kaarina Pesonen (s. 27. syyskuuta 1962 JyväskyläKuvataiteilijamatrikkeli) on suomalainen taidemaalari. Hänen teoksensa ovat niukkavärisiä mielikuvienmaisemia.Facta 2001, Täydennysosa 1990, WSOY 1990, s. 396 Pesonen on opiskellut Suomen Taideakatemian koulussa 1980–1985, hän suoritti kuvataiteen maisterin opinnot Kuvataideakatemiassa 1998–2000 ja opiskeli Taideteollisen korkeakoulun koulutuskeskuksessa 1995–2000.Liisa Pesosen kotisivu == Lähteet == Luokka:Suomalaiset taidemaalarit Luokka:Vuonna 1962 syntyneet Luokka:Elävät henkilöt
Peltolammi (suunnittelualue)

Peltolammi on Tampereen eteläiseen suuralueeseen kuuluva suunnittelualue noin kaksitoista kilometriä ydinkeskustasta etelään. Peltoon suunnittelualueeseen kuuluvat Lakalaivan, Peltolammin, Multisillan, Sarankulman ja Lahdesjärven tilastoalueet. Tilastoalueet vastaavat suurin piirtein kaupunginosia. == Lähteet == *
Pitsinnyplääjä

Pitsinnyplääjä (La Dentellière) on sveitsiläisen Claude Gorettan ohjaama ranskankielinen draamaelokuva vuodelta 1977. Nuoren naisen mielen järkkymisestä kertova elokuva oli Isabelle Huppertin läpimurtorooli. Tarina perustuu Pascal Lainén samannimiseen romaaniin, josta kirjailija ja ohjaaja laativat yhdessä elokuvan käsikirjoituksen. == Juoni == Ujo ja viaton Pomme (Huppert) on töissä kauneussalongissa, asuu äitinsä (Annemarie Düringer) kanssa eikä juuri käy ulkona. Lomamatkalla Normandiassa hän tapaa kielitiedettä opiskelevan François'n (Yves Beneyton). He muuttavat asumaan yhteen, mutta taustojen erilaisuus aiheuttaa vaikeuksia parisuhteelle. Hauraan Pommen mieli murtuu, ja komediallisena alkanut elokuva saa yhä tummempia sävyjä.Fränti, Mikael: Ihastuttava Isabelle Huppert on huippuroolissaan Gorettan Pitsinnyplääjässä , Helsingin Sanomat, ei päiväystä, julkaistu yksityissivustolla. Viitattu 3.11.2016. == Rooleissa == == Vastaanotto == Pitsinnyplääjä sai Cannesin elokuvajuhlilla ekumeenisen tuomariston palkinnon ja oli ehdolla Kultaisen palmun saajaksi. Se sai myös parhaan elokuvan César- ehdokkuuden. Vuonna 1977 ensi-iltansa saaneen Pitsinnyplääjän toi Suomen teattereihin Kino-Filmin Aili Kannel. Ensi-ilta järjestettiin Helsingin Liisankadun elokuvateatteri Aulassa 16. syyskuuta 1977. Elokuvasta tuli Suomessa melkoinen menestys: vuonna 1977 se oli 106 356 katsojallaan vuoden 17. suosituin.Vuositilastot, Elokuvauutiset 2008, viitattu 3.11.2016. Sen suosion myötä elokuvateattereihin ja -kerhoihin tuotiin muitakin Claude Gorettan ohjaustöitä sekä toisen sveitsiläisohjaajan, Alain Tannerin elokuvia.Elokuvieni mestariteokset 81: Pitsinnyplääjä, Mikael Fräntin blogi 5.3.2011. Viitattu 3.11.2016., Esitystiedot. == Arvioita == Video-oppaassa vuodelta 1994 Asko Alanen pitää Pitsinnyplääjää intiimisti eläytyvänä ja kauniina kuvauksena toisten armoille jättäytyvän hauraan ihmisen kohtalosta määrätietoisten maailmassa. Hän antaa elokuvalle neljä tähteä viidestä, mikä vastaa sanallista arviota ”erinomainen”. Iltalehden Heikki Eteläpään mukaan Pitsinnyplääjä on hiljainen ja sisäistynyt, pariin kolmeen hahmoon täysin keskittyvä kuvaus nuoresta tytöstä, jolle tärkeiden naiseksi kypsymisen vuosien kielteiset kokemukset muodostuvat viiltäväksi tragediaksi. == Lähteet == == Kirjallisuutta == *Waarala, Hannu: ”Beatricen oleminen ja aika”, essee elokuvasta, Filmihullu 4/2007. == Aiheesta muualla == * * Luokka:Sveitsiläiset elokuvat Luokka:Vuoden 1977 elokuvat Luokka:Romaaneihin perustuvat elokuvat